CELEX: 52019PC0469
Language: sl
Date: 2019-10-15
Title: Predlog SKLEP SVETA o stališču, ki se v imenu Evropske unije zastopa v Svetu za blagovno menjavo Svetovne trgovinske organizacije v zvezi s poslovnikom Odbora o olajševanju trgovine

EVROPSKA KOMISIJA
            Bruselj, 15.10.2019
            COM(2019) 469 final
            2019/0222(NLE)
            Predlog
            SKLEP SVETA
            o stališču, ki se v imenu Evropske unije zastopa v Svetu za blagovno menjavo Svetovne trgovinske organizacije v zvezi s poslovnikom Odbora o olajševanju trgovine
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog določa stališče, ki se v imenu Unije zastopa v Svetovni trgovinski organizaciji (STO) v zvezi s predlaganim sprejetjem poslovnika Odbora o olajševanju trgovine (v nadaljnjem besedilu: Odbor) v skladu s sporazumom STO o olajševanju trgovine (v nadaljnjem besedilu: Sporazum).
            
            
               2.Ozadje predloga
            
            
               2.1.Sporazum o olajševanju trgovine
            
            
               Sporazum, katerega pogodbenica
                  1
                je EU, je bil sprejet leta 2013 na deveti ministrski konferenci STO na Baliju z namenom poenostavitve, posodobitve in olajševanja izvoznih in uvoznih postopkov med članicami STO. Vsebuje določbe o hitrejših, bolj poenostavljenih, preglednejših in učinkovitejših postopkih na meji, ki bi pospešili pretok, sprostitev in carinjenje blaga, vključno z blagom v tranzitu, ter določa ukrepe za učinkovito sodelovanje med carinskimi in drugimi ustreznimi organi pri olajševanju trgovine in skladnostjo s carinskimi predpisi. Sporazum je začel veljati 22. februarja 2017.
            
            
               2.2.Predvideni akt Sveta za blagovno menjavo 
            
            
               Člen 23.1 Sporazuma ustanavlja Odbor o olajševanju trgovine in določa, da „Odbor določi svoj poslovnik.“ V ta namen so Japonska, Argentina, Norveška in Paragvaj oblikovali predlog, ki je prejel polno podporo 25. junija 2019 na zadnjem srečanju Odbora STO za olajševanje trgovine. Predlagana pravila so upravne narave in zagotavljajo učinkovito organizacijo in postopke med srečanji Odbora za olajševanje trgovine.
            
            
               V skladu s členom IV.6 Marakeškega sporazuma o ustanovitvi Svetovne trgovinske organizacije mora poslovnik pomožnih organov, kot je Odbor za olajševanje trgovine, odobriti Svet STO za blagovno menjavo, da lahko stopi v veljavo.
            
            
               3.Stališče, ki se zastopa v imenu Unije
            
            
               Poslovnik je upravne narave. Njegov namen je zagotoviti učinkovito delovanje sporazuma o olajševanju trgovine. V interesu EU je, da se ta poslovnik, ki je prejel polno podporo na srečanju Odbora za olajševanje trgovine, sprejme, tako da bo odbor dobro deloval in učinkovito spremljal izvajanje sporazuma o olajševanju trgovine. Ta poslovnik temelji na poslovniku Generalnega sveta STO
                  2
                in je prilagojen le toliko, da ustreza posebnim potrebam Odbora za olajševanje trgovine. Pravilo 1 poslovnika Generalnega sveta je na primer dopolnjeno z obveznostjo, da se odbor sestane vsaj enkrat na leto, kar pa ne velja za Generalni svet. Drug tak primer je pošiljanje vabil za srečanja, ki naj bi bila poslana tri tedne pred srečanjem, da se olajša priprava stališč, ki so lahko včasih zapletena, zlasti kadar se nanašajo na pomoč v zvezi z izvajanjem nekaterih zavez. V okviru Generalnega sveta se lahko srečanja skličejo v zelo kratkem roku v primeru izrednih razmer, običajno pa v desetih delovnih dneh (pravilo 2). 
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, s katerimi se ureja zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  3
               .
            
            
               4.1.2.Uporaba v obravnavanem primeru
            
            
               Svetovna trgovinska organizacija je mednarodna organizacija, ki je bila ustanovljena z Marakeškim sporazumom o ustanovitvi STO. (V nadaljnjem besedilu: Sporazum STO) Odbor za olajševanje trgovine je bil ustanovljen kot pomožni organ, za katerega je pristojen Svet za blagovno menjavo.
            
            
               Akt, k sprejetju katerega je pozvan Svet za blagovno menjavo, je akt s pravnim učinkom. Predvideni akt ne dopolnjuje ali spreminja institucionalnega okvira Sporazuma. Potrjuje samo pravila za delovanje Odbora za olajševanje trgovine.
            
         
         
            
               Postopkovna pravna podlaga za predlagani sklep je zato člen 207(3) in (4) PDEU v povezavi s členom 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu EU zastopalo stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenih aktov se nanašata na skupno trgovinsko politiko. Materialna pravna podlaga za predlagani sklep je torej prvi pododstavek člena 207(4) PDEU.
            
            
               4.3.Zaključek
            
            
               Pravna podlaga predlaganega sklepa bi moral biti prvi pododstavek člena 207(4) PDEU v povezavi s členom 218(9) PDEU.
            
            
               5.Objava predvidenega akta
            
            
               Ni relevantno. 
            
            
               
            
               2019/0222 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Svetu za blagovno menjavo Svetovne trgovinske organizacije v zvezi s poslovnikom Odbora o olajševanju trgovine
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe, 
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o olajševanju trgovine (v nadaljnjem besedilu: sporazum) je Unija sklenila na podlagi Sklepa Sveta (EU) 2015/1947
                  4
               , veljati pa je začel 22. februarja 2017. 
            
         
         
            
               (2)V skladu s členom 23.1 sporazuma lahko Odbor o olajševanju trgovine določi svoj poslovnik. 
            
            
               (3)V skladu s členom IV.6 Marakeškega sporazuma o ustanovitvi Svetovne trgovinske organizacije mora poslovnik Odbora o olajševanju trgovine odobriti Svet za blagovno menjavo.
            
            
               (4)Primerno je določiti stališče, ki se v imenu Unije zastopa v Svetu za blagovno menjavo, saj bo predvideni sklep za Unijo zavezujoč.
            
            
               (5)Primerno je strinjanje s predlaganim poslovnikom, ki bo Odboru o olajševanju trgovine omogočil učinkovito delovanje. Ta poslovnik temelji na poslovniku Generalnega sveta Svetovne trgovinske organizacije in je prilagojen le toliko, da ustreza posebnim potrebam Odbora za olajševanje trgovine.
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Svetu za blagovno menjavo v zvezi s sprejetjem poslovnika Odbora o olajševanju trgovine, podpira sprejetje tega poslovnika, kakor je določen v Prilogi.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep Sveta (EU) 2015/1947 z dne 1. oktobra 2015 UL L 284; 30.10.2015, str. 1-2.
               
               
                  
                     (2)
                  
                        Dokument WT/L/161 z dne 25.7.1996 „Poslovnik za seje ministrske konference in srečanja Generalnega sveta“.
               
               
                  
                     (3)
                  
                        Sodba Sodišča z dne 7. oktobra 2014, Nemčija proti Svetu, C-399/12, ECLI:EU:C:2014:2258, točke 61 do 64. 
               
               
                  
                     (4)
                  
                        Sklep Sveta (EU) 2015/1947 z dne 1. oktobra 2015 o sklenitvi Protokola o spremembi Marakeškega sporazuma o ustanovitvi Svetovne trgovinske organizacije v imenu Evropske unije (UL L 284, 30.10.2015, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 15.10.2019
            COM(2019) 469 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Svetu za blagovno menjavo Svetovne trgovinske organizacije v zvezi s poslovnikom Odbora o olajševanju trgovine
            
               
         
         
            
               PRILOGA
            
            
               POSLOVNIK ODBORA O OLAJŠEVANJU TRGOVINE
                  1
               
            
            
               Poslovnik za srečanja Generalnega sveta (WT/L/161) se smiselno uporablja za srečanja Odbora o olajševanju trgovine razen v naslednjih primerih:
            
            
               Poglavje I – Srečanja
            
            
               (a)Pravilo 1 (Generalnega sveta) se spremeni v skladu z odstavkom 1.2 člena 23 Sporazuma o olajševanju trgovine, tako da določa:
            
            
               „Odbor se sestane po potrebi in kakor je to predvideno v sporazumu o olajševanju trgovine, vendar najmanj enkrat na leto.“
            
            
               (b)Prvi stavek pravila 2 se spremeni, da se glasi takole:
            
            
               „Srečanja odbora skliče generalni direktor z uradnim obvestilom, ki naj se izda tri tedne in v vsakem primeru najmanj deset koledarskih dni pred datumom, določenim za srečanje.“
            
            
               Poglavje II – Dnevni red
            
            
               (c)Pravilo 5 se ne bi smelo uporabljati
                  2
               .
            
            
               (d)Pravilo 11 se spremeni, da se glasi takole: 
            
            
               „Predstavniki mednarodnih medvladnih organizacij se lahko udeležujejo srečanj kot opazovalci na vabilo Odbora o olajševanju trgovine v skladu s smernicami iz Priloge 3 k poslovniku Generalnega sveta.
            
            
               Poleg tega lahko v skladu s členom 23:1:5 sporazuma o olajševanju trgovine odbor povabi predstavnike drugih mednarodnih organizacij s kompetencami na področju olajševanja trgovine ali njihove pomožne organe, da:
            
            
               (a)se udeležijo srečanj odbora; ter
            
            
               (b)razpravljajo o posebnih vprašanjih v zvezi z izvajanjem tega sporazuma.“
            
            
               Poglavje V – Uradniki
            
            
               (e)Pravila 12, 13 in 14 se spremenijo, tako da se odbor pooblasti za izvolitev podpredsednika. V skladu z navedenim bi se morala pravila 12, 13 in 14 glasiti:
            
            
               „Pravilo 12 Odbor izvoli predsednika
                  3
                in lahko izvoli podpredsednika izmed predstavnikov članic. Volitve potekajo na prvem srečanju v letu, njihovi rezultati pa začnejo učinkovati ob koncu srečanja. Mandat predsednika in podpredsednika traja do konca prvega srečanja naslednjega leta.
            
            
               Pravilo 13 Če je predsednik med katerim koli srečanjem ali v njegovem delu odsoten, njegovo funkcijo opravlja podpredsednik. Če podpredsednik ni bil izvoljen ali če podpredsednik ni prisoten, odbor izvoli začasnega predsednika za to srečanje ali ta del srečanja.
            
         
         
            
               Pravilo 14 Če predsednik ne more več opravljati funkcij v okviru mandata, odbor imenuje podpredsednika iz pravila 12 ali izvoli začasnega predsednika, ki opravlja te funkcije do izvolitve novega predsednika, če podpredsednik ni bil izvoljen.“
            
            
               Poglavje VI – Vodenje poslov
            
            
               (f)Prvi stavek pravila 24 se spremeni, da se glasi takole:
            
            
               „Da bi se vodenje poslov pospešilo, lahko predsednik povabi predstavnike, ki želijo izraziti svojo podporo določenemu predlogu, naj to storijo z dvigom roke, da bi se to v evidencah lahko zabeležilo kot izjava podpore ...“
            
            
               Poglavje VII – Odločanje
            
            
               (g)Pravilo 33 se spremeni, da se glasi takole:
            
            
               „Kadar odločitve ni mogoče sprejeti s soglasjem, se pereča zadeva predloži Svetu za blagovno menjavo.“
            
            
               (h)Pravilo 34 se ne bi smelo uporabljati.
            
            
               __________
            
         
         
            
                  
                     (1)
                  
                        Na podlagi Sporočila iz Argentine, Japonske, Norveške in Paragvaja (G/TFA/W/14).
               
               
                  
                     (2)
                  
                        Zadovoljiva priprava in kroženje dnevnega reda se zagotovita s pravili 2, 3 in 6 poslovnika Generalnega sveta.
               
               
                  
                     (3)
                  
                        Odbor uporablja ustrezne smernice iz „Smernic za imenovanje uradnikov v organe STO“ (WT/L/31, z dne 7. februarja 1995).